OpenLLM-France/wikimedia huggingface dataset:
# Carter

Un carter o hoste de correu és una persona que fa de missatger entre un emissor i un receptor quan s'envien documents escrits o paquets. Antigament, els carters eren comunament coneguts com a "correus" o "emissaris". Eren persones que recorrien grans distàncies a cavall transportant missatges en forma de carta. Actualment, els carters fan servir altres mitjans de transport, com la moto. o la bicicleta. A Espanya, els carters són coneguts com les persones que treballen a Correus, empresa postal estatal, tot i que hi ha altres serveis de missatgeria privada.

## Vegeu també

* Correu
* Missatger

## Referències

* ↑ Dolors Pifarré Torres. El comerç internacional de Barcelona i el mar del Nord (Bruges) a finals del segle XIV. L'Abadia de Montserrat, 2002, p. 57–. ISBN 9788484153412.

## Enllaços externs

* Carters a la xarxa Arxivat 2016-07-07 a Wayback Machine. (castellà)
* Pàgina web oficial de Correus a Espanya (castellà)
Viccionari
# Caselette

Caselette és un comune (municipi) de la ciutat metropolitana de Torí, a la regió italiana del Piemont, situat a uns 18 quilòmetres de Torí. A 1 de gener de 2019 la seva població era de 3.030 habitants.
Caselette limita amb els següents municipis: Almese, Alpignano, Avigliana, Buttigliera Alta, Rivoli, Rosta i Val della Torre.

## Referències

* ↑ «Resident population on 1st january» (en anglès). ISTAT. [Consulta: 1r abril 2020].
# Casa Chalifa

La Casa Chalifa (també anomenada per error com la Casa del Califa) és una casa feta amb argila on va viure el khalifa Abdullahi, el successor del mahdí Muhàmmad Àhmad, situada al centre d'Omdurman, al Sudan. Actualment és la seu d'un museu que documenta la història del Sudan durant la Guerra del Mahdí.
L'edifici va ser construït en dues fases: inicialment 1888 com una residència de planta baixa, que es va ampliar el 1891. Per a la seva elaboració s'utilitzaren materials dels edificis de Khartum. Inicialment, l'edifici va ser la residència i el centre administratiu dels governants de Sudan. El segle xix l'edifici era una de les millors estructures de la ciutat.
Immediatament després de la batalla d'Omdurman l'edifici es va convertir en un hospital de campanya i un cap de presoners de guerra per l'exèrcit derrotat.
Des de 1928 l'edifici és seu d'un museu on hi ha col·leccions de fusells, banderes, espases, javelines, monedes rares i bitllets des dels temps del Mahdi del Sudan. També té una rica col·lecció de materials d'arxiu d'època àrab.
Al pati del museu hi ha el cotxe més antic del Sudan i la cúpula original de la tomba del Mahdí.

## Referències

* ↑ Atrakcje turystyczne Sudanu.
* ↑ C. E. J. Walkley Sudan Notes and Records, 1936.
* ↑ F. Rehfisch Sudan Notes and Records, 1964.
* ↑ J. B. Christopherson The Lancet, 1910. DOI: 10.1016/S0140-6736(01)33549-3.
* ↑ A. J. Arkell Sudan Notes and Records, 1945.
# Castell d'Olesa

Castell d'Olesa és un edifici d'Olesa de Montserrat (Baix Llobregat) declarat Bé Cultural d'Interès Nacional.

## Descripció

El castell estava situat al centre de la vila, on actualment hi ha l'església de Santa Maria. A la part posterior de l'església, a ponent de l'absis, es conserva un fragment de mur antic que podria pertànyer a l'antiga església o al castell. La Torre del Rellotge, situada a la Plaça Nova, tampoc no es pot relacionar amb certesa amb el castell.

## Història

Fortalesa. Documentada segle xiv. En la documentació medieval, el castell apareix situat a tocar de l'església de Santa Maria. Va ser l'origen de la formació del nucli medieval d'Olesa. Fou reconstruït al segle xiv, quan la jurisdicció i el domini superior de la vila pertanyien al Monestir de Montserrat i s'engrandí la vila.
L'any 1994 s'efectuà una intervenció arqueològica a la Plaça Nova arrel d'unes obres de reforma urbanística que va permetre datar la construcció de la Torre del Rellotge cap al segle xvi, sense poder esclarir si mai tingué relació amb el castell. Durant les obres de rehabilitació portades a terme l'any 2002 a la Rectoria de la parròquia de Santa Maria d'Olesa va quedar al descobert un portal de pedra, però tampoc va ser possible afirmar amb certesa que aquest formés part del castell.

## Referències

* 1 2 3 4 «Castell d'Olesa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2017].
# Casa Lucio

Casa Lucio és un restaurant al carrer de la Cava Baja de Madrid. El seu fundador va ser Lucio Blázquez, popularment Lucio, que va recuperar cert estil castellà del segle xix tot i haver inaugurat el local el 1974. El local ocupa el mateix emplaçament que l'històric Mesón del Segoviano.

## Referències

* ↑ Peter Besas, (2009),«Historia y anécdotas de las fondas madrileñas», 1ª Ed. La Librería, ISBN 978-84-9873-032-6, p:305-307
* ↑ Coral, Xavier «Si aneu a Casa Lucio, digueu que hi aneu de part de TV3». Diari Ara, 17-08-2014 [Consulta: 17 agost 2014].

## Enllaços externs

* Pàgina web del restaurant
# Casa López

«Casa López» té aquests significats:
* Casa López (Girona), casa de Girona
* Casa López Vergés, casa de Tortosa
* Casa López i Soler, edifici d'Amposta
# Castellà (cognom)

Aquest cognom, escrit com Castella o Castellà, es un mateix, la forma correcta d'escriptura és Castellà. Prové del gentilici castellà, "natiu de Castella", històrica regió espanyola, el nombre deriva de el llatí -castrum-, "castell, fortalesa" Senyals que prové del substantiu Castellà "natural de Castella". Armes.- Uns Castellà van portar, segons Rigalt: d'atzur, un castell d'argent; bordura componada de plata i blau.
Ramon de Castellà, Senyor de la torre de Castellà, es posà al Servei del Rei Jaume I d'Aragó i va passar amb ell a la conquesta de el regne de València. Són pròpies del cognom Castellà les Següents armes: en camp de gules, un castell d'or aclarit d'azur.
# Casirivimab/imdevimab

Casirivimab/imdevimab és un medicament experimental desenvolupat per l'empresa nord-americana de biotecnologia Regeneron Pharmaceuticals. Es tracta de la barreja de dos anticossos monoclonals, casirivimab (REGN10933) i imdevimab (REGN10987), combinació destinada a atacar al coronavirus SARS-CoV-2 responsable de la COVID-19. Combinació destinada a evitar la fugida mutacional.

## Ús

el 21 de novembre de 2020, la FDA dels Estats Units va emetre una autorització d'ús d'emergència per administrar conjuntament casirivimab i imdevimab per al tractament de COVID-19 lleu a moderat en persones de dotze anys o més que pesen a com a mínim 40Kg amb resultats positius de proves virals directes de SARS-CoV-2 i que presenten un risc elevat de progressar a COVID-19 sever. Això inclou aquells que tinguin 65 anys o més o que tinguin certes malalties cròniques. El casirivimab i l'imdevimab s'han d'administrar junts mitjançant infusió intravenosa (IV).

## Referències

* ↑ Morelle, Rebecca «Antibody treatment to be given to Covid patients». BBC News Online, 14-09-2020.
* ↑ «Safety, Tolerability, and Efficacy of Anti-Spike (S) SARS-CoV-2 Monoclonal Antibodies for Hospitalized Adult Patients With COVID-19», 03-09-2020.
* ↑ Kelland, Kate «Regeneron's antibody drug added to UK Recovery trial of COVID treatments». Reuters, 14-09-2020.
* ↑ «Regeneron's COVID-19 Response Efforts».
* ↑ «Antibody cocktail to SARS-CoV-2 spike protein prevents rapid mutational escape seen with individual antibodies». Science, 369, 6506, 01-08-2020, pàg. 1014–1018. DOI: 10.1126/science.abd0831. PMC: 7299283. PMID: 32540904.
* 1 2 3 (21 novembre 2020). "Coronavirus (COVID-19) Update: FDA Authorizes Monoclonal Antibodies for Treatment of COVID-19". Nota de premsa. Aquest article incorpora text d'aquesta font, la qual és de domini públic.
# Celeste (Uruguai)

Celeste (també conegut com a Poblado Celeste) és una entitat de població de l'Uruguai, ubicada al centre del departament de Salto.
Es troba a 67 metres sobre el nivell del mar. Té una població aproximada de 100 habitants.

## Referències

* ↑ (anglès) Mapa, localització, clima i altres dades
Viccionari
# Charles Tate Regan

Charles Tate Regan FRS (Sherborne, Dorset, 1 de febrer del 1878 – 12 de gener del 1943) fou un ictiòleg britànic actiu principalment a partir dels tombant dels segles xix i xx.
Treballà extensament en claus de classificació de peixos. Educat a l'escola Derby School i al Queens' College a Cambridge i el 1901 s'incorporà a la plantilla del Museu d'Història Natural, on esdevingué conservador del departament de Zoologia, i més tard director del museu sencer, plaça que ocupà del 1927 a 1938. Regan Fou escollit Fellow de la Royal Society el 1917. Regan fou el mentor d'un grapat de científics, entre ells Ethelwynn Trewavas, que continuà la seva feina al Museu d'Història Natural britànic.
Entre les espècies que descrigué hi ha Betta splendens. Nogensmenys, un bon nombre d'espècies de peixos han rebut el nom específic «regani» en el seu honor:
* Anadoras regani
* Apistogramma regani
* Apogon regani
* Astroblepus regani
* Callionymus regani
* Cetostoma regani
* Crenicichla regani
* Diaphus regani
* Engyprosopon regani
* Gambusia regani
* Hemipsilichthys regani
* Holohalaelurus regani
* Hoplichthys regani
* Hypostomus regani
* Julidochromis regani
* Lycozoarces regani
* Neosalanx regani
* Salvelinus inframundus
* Symphurus regani
* Trichomycterus regani
* Tylochromis regani
* Vieja regani
* Zebrias regani

## Referències

* 1 2 Burne, R. H.; Norman, J. R. «Charles Tate Regan. 1878-1943». Obituary Notices of Fellows of the Royal Society, 4, 12, 1943, pàg. 411. DOI: 10.1098/rsbm.1943.0012.

## Bibliografia

* Regan, C. T. (1908) "A revision of the British and Irish fishes of the genus Coregonus " Annals and Magazine of Natural History 2, 482-490
* Regan, C. T. (1911) The Freshwater Fishes of the British Isles Methuen & Co. Ltd.: London
# Castelnuovo Scrivia

Castelnuovo Scrivia és un municipi situat al territori de la província d'Alessandria, a la regió del Piemont, (Itàlia).
Pertanyen al municipi les frazioni de Gerbidi, Ova, Pilastro i Secco.
Castelnuovo Scrivia limita amb els municipis d'Alzano Scrivia, Casei Gerola, Guazzora, Isola Sant'Antonio, Molino dei Torti, Pontecurone, Sale i Tortona.

## Galeria

* Església de Sant Pere i S.Pau
* Palazzo Pretorio
# Charlie McCreevy

Charlie McCreevy (en Gaèlic irlandès: Cathal Mac Riabhaigh) (Sallins, Irlanda 1949) és un polític irlandès que ha estat diverses vegades ministre al seu país i que fou Comissari Europeu del Mercat Interior i Serveis en la Comissió Barroso I.

## Biografia

Va néixer el 30 de setembre de 1949 a la població de Sallins, situada al comtat de Kildare. Va estudiar comerç a la Universitat de Dublín.

## Activitat política

Membre del partit conservador Fianna Fáil (FF), el 1977 fou escollit diputat Dáil Éireann per la circumscripció de la seva ciutat natal, escó que conservà fins al 1997. Aquell any renovà el seu escó, en aquest cop però per la circumscripció de Kiladre-Nord. Entre 1979 i 1985 fou membre del consell de govern del comtat de Kildare.
El febrer de l'any 1992 amb la victòria d'Albert Reynolds en les eleccions legislatives McCreevy fou nomenat Ministre d'Assumptes Socials. El gener de 1993 fou nomenat Ministre de Comerç i Turisme, càrrec que va mantenir fins al desembre de 1994, moment en el qual el seu partit passà a l'opossició. Amb la victòria novament del Fianna Fáil en les eleccions de juny de 1997 fou nomenat per part del Taoiseach Bertie Ahern Ministre de Finances, càrrec que va mantenir fins al setembre de 2004.
En aquell moment abandonà la política nacional per esdevenir membre de la Comissió Barroso, en la qual fou nomenat Comissari Europeu del Mercat Interior i Serveis.

## Enllaços externs

* (castellà) Pàgina de Charlie McCreevy a la Comissió Europea
* (anglès) Informació de Charlie McCreevy en les eleccions irlandeses
# Charlie McGettigan

Charles Joseph McGettigan (nascut el 7 de desembre de 1950 a Ballyshannon, Comtat de Donegal) és un cantant irlandès. Viu a Drumshanbo, comtat de Leitrim.

## Carrera

Actuant amb Paul Harrington, va guanyar el Festival de la Cançó d'Eurovisió 1994 representant Irlanda amb la cançó "Rock 'n' Roll Kids". Harrington tocava el piano i McGettigan tocava la guitarra. Va fer una aparició com a cantant convidat a Congratulations, el concert del 50è aniversari d'Eurovisió.
L'agost de 1998, l'únic fill de McGettigan, Shane McGettigan, va morir en un accident de construcció mentre treballava a Quincy, Massachusetts.

## Discografia
### Àlbums

* Songs of the Night (And Other Stories) (1986)
* Charlie McGettigan (1990)
* Rock 'N' Roll Kids - The Album (juntament amb Paul Harrington) (1994)
* In Your Old Room (1998)
* Another Side of Charlie McGettigan (c. 2002)
* Stolen Moments (2006)
* The Man from 20 (2010)
* Some Old Someone (Stockfisch, 2019)

## Referències

* ↑ McGettigan, Charlie. «Charlie McGettigan's Blog». Myspace, 08-05-2007. Arxivat de l'original el 28 agost 2009. [Consulta: 13 juliol 2012].
* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 80-81. ISBN 84-607-4162-1.
* ↑ ; Keogh, Elaine «Irishmen die in scaffold horror». , 13-08-1998.
* ↑ «Feds blame contractors in death of Irish laborers». .
# Chris Sheffield

Chris Sheffield (Arlington, 13 de juliol de 1988) és un actor estatunidenc, conegut principalment per les seves interpretacions de Ben a la pel·lícula The Maze Runner, així com la de Will Mason a la sèrie de televisió The Last Ship.

## Filmografia
### Cinema

| Any | Títol | Paper |
| 2002 | The Rookie | Snow Covered Catcher |
| 2010 | Clear Blue | Simon |
| 2011 | Transformers: Dark of the Moon | Pimply Corporate Kid |
| 2012 | General Education | Levi Collins |
| 2013 | Playing Father | T.J. Harris |
| 2014 | The Maze Runner | Ben |
| 2015 | The Stanford Prison Experiment | Tom Thompson / Prisoner 2093 |

### Televisió

| Any | Títol | Paper | Notes |
| 2009 | Greek | Omega Chi Pledge | 2 episodis |
| 2010 | NCIS: Naval Criminal Investigative Service | Vince | 1 Episodi |
| 2011 | Criminal Minds: Suspect Behavior | Shawn Meeks | 1 Episodi |
| 2011 | Brothers & Sisters | Young Brody | 1 episodi |
| 2011 | CSI: Miami | Travis Reeves | 1 Episodi |
| 2013 | Notes from Dad | T.J. Harris | Pel·lícula de TV |
| 2014 | Happyland | Noah Watson | 4 episodis |
| 2014 | The Last Ship | Will Mason | 8 episodis |
| 2015 | Aquarius | Walt Hodiak | En gravació |

## Referències

* ↑ Taylor, Ella. «Film Review: ‘The Maze Runner’». Variety, 09-09-2014. [Consulta: 14 setembre 2014].
* ↑ Rapp, Ilana. «Actor Chris Sheffield of Michael Bay's The Last Ship Discusses His Audition, Character & Favorite Restaurant». The Huffington Post, 17-06-2014. [Consulta: 14 setembre 2014].
# Chris Sutton

* Aquest article tracta sobre el futbolista. Si cerqueu el pilot de trial, vegeu «Chris Sutton (motociclista)».
Chris Sutton (Nottingham, 10 de març de 1973) és un jugador retirat de futbol professional i el seu últim equip va ser l'Aston Villa. Va ser internacional anglès en una ocasió.

## Carrera

En la seua carrera, Sutton ha jugat en Norwich City FC, Blackburn Rovers FC, Chelsea FC, Celtic FC, Birmingham City FC i Aston Villa.
Sutton pot jugar com davanter o defensa, però ha aconseguit majors assoliments amb davanter. A pesar de ser molt alt, té un molt bon control del baló i en algunes ocasions ha jugat en el centre del camp. Sutton sempre ha estat un golejador i fins i tot va ser golejador de la premiership en la temporada 1997-98.
Es convertí en el jugador més car en el futbol anglès en 1994, en ser venut en £5.000.000 des de Norwich City a Blackburn Rovers, en la seua primera temporada va tenir una gran amistat amb Alan Shearer i va marcar 15 gols amb els quals el seu equip va poder guanyar la lliga que no obtenia des de 1914.
En la següent temporada no va poder repetir el que havia fet, moltes lesions feren que solament poguera jugar 13 partits i que no marcara gols.
Blackburn Rovers FC va descendir en la temporada 1998-99, 4 anys després d'haver estat campió, Sutton va ser venut al Chelsea FC per £10.000.000. La seua estança en l'equip no va ser molt bona, suc 28 partits i va marcar 1 gol. A l'acabar de la temporada va ser venut a Celtic FC per només £6.000.000.
Els gols de Sutton van ajudar el Celtic FC a guanyar 3 lligues, 2 copes escoceses i 2 copes de la lliga, també serviren per a arribar a la Final de la copa UEFA
Arribà al Birmingham City FC després que acabara el seu contracte en el Celtic, les lesions novament no ho deixaren jugar, solament va estar en 11 partits, però va fer el gol de la victòria en el clàssic sobre Aston Villa. Va abandonar l'equip en juny a causa de les seues lesions i el seu alt sou.
Sutton va signar amb l'Aston Villa el 3 d'octubre del 2006 fins al final de la temporada 2006/07. Aquest fitxatge permet veure a Sutton en el mateix equip que a l'anterior entrenador del Celtic FC, Martin O'Neill, amb el qual va coincidir en la seua època en el conjunt escocès. Sutton va marcar el seu primer gol per al club davant el Everton FC, l'11 de novembre de 2006, una pilota guanyadora que va decidir el partit.
El 4 de juliol de 2007 decidí retirar-se del futbol professional a causa d'una lesió en un ull.

## Clubs

* Norwich City FC - (Anglaterra) - 1991-1994 (103 partits i 35 gols)
* Blackburn Rovers - (Anglaterra) - 1994-1999 (131 partits i 50 gols)
* Chelsea FC - (Anglaterra) - 1999-2000 (28 partits i 1 gol)
* Celtic FC - (Escòcia) - 2000-2006 (130 partits i 63 gols)
* Birmingham City FC - (Anglaterra) - 2006 (11 partits i 1 gol)
* Aston Villa - (Anglaterra) - 2006-2007 (5 partits i 1 gol)
* Anglaterra Sots-21 - (Anglaterra) - 2000-2006 (13 partits i 1 gol)
* Anglaterra - (Anglaterra) - 2000 (1 partit)
# Coalport

Coalport és una població dels Estats Units a l'estat de Pennsilvània. Segons el cens del 2000 tenia 490 habitants.

## Demografia

Segons el cens del 2000, Coalport tenia 490 habitants, 223 habitatges, i 132 famílies. La densitat de població era de 497,9 habitants per quilòmetre quadrat.
Dels 223 habitatges en un 21,1% hi vivien nens de menys de 18 anys, en un 45,7% hi vivien parelles casades, en un 9% dones solteres, i en un 40,8% no eren unitats familiars. En el 36,8% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,89.
Per edats la població es repartia de la següent manera: un 19% tenia menys de 18 anys, un 9,4% entre 18 i 24, un 27,6% entre 25 i 44, un 25,3% de 45 a 60 i un 18,8% 65 anys o més.
L'edat mediana era de 42 anys. Per cada 100 dones de 18 o més anys hi havia 93,7 homes.
La renda mediana per habitatge era de 26.528 $ i la renda mediana per família de 40.833 $. Els homes tenien una renda mediana de 28.438 $ mentre que les dones 20.313 $. La renda per capita de la població era de 16.232 $. Entorn del 12,1% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coalport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Coalport». American Fact Finder. Oficina del Cens dels Estats Units, 12-01-2010.
# Christopher Hansen

Christopher "Chris" R. Hansen és un empresari estatunidenc nascut a San Francisco el 29 d'abril de l'any 1968. El març de l'any 2008 va fundar Valiant Capital Management, un fons d'inversió amb seu a San Francisco, Califòrnia. Es calcula que per a l'any 2012 compta amb un patrimoni de 2.7 Bilions de dòlars en actius.

## Vida personal

Hansen es va mudar a Seattle, Washington amb la seva mare el 1973 després que els seus pares se separessin. El seu primer treball, als 10 anys, va ser el de repartidor de diaris al sud del comtat de King. Als 15 anys, va començar a treballar com a rentaplats i cuiner a una cafeteria, on va treballar fins que es va graduar l'any 1986 a Roosevelt High School. Posteriorment Chris es va graduar amb honors de la Universitat Estatal de San Diego l'any 1991 i també amb MBA de la Marshall School of Business de la USC el 1996.

## Carrera

Abans de fundar Valiant Capital Management, Hansen va servir com a analista i soci de Montgomery Securities and Blue Ridge Capital a San Francisco. El gener de 2013, un grup liderat per Hansen va arribar a un acord per comprar els Kings de Sacramento i reubicar l'equip a Seattle, però el 29 d'abril de 2013, el comitè de reubicació de la NBA va recomanar per unanimitat que els propietaris dels altres equips de la NBA rebutgessin la proposta dels actuals propietaris, la família Maloof, que es va presentar en nom de Hansen.
Posteriorment Chris continua treballant per a retornar l'NBA a Seattle i d'aquesta manera poder recuperar l'equip de la seva infància, els Seattle Supersonics.

## Referències

* ↑ «Hedge Fund - Valiant Capital» (en anglès). Insider Monkey.
* ↑ «The man behind the arena deal: Chris Hansen» (en anglès). Arxivat de l'original el 2013-12-03.
* ↑ «Chris Hansen». Web ciutat de Seattle. Arxivat de l'original el 2013-08-27.
* ↑ «The majority owners of the NBA’s Kings have set a 5 p.m. deadline Friday for the Sacramento group to submit a written counteroffer to the Seattle group’s bid for the team» (en anglès). Arxivat de l'original el 2013-04-17.
# Club Cipolletti

El Club Cipolletti és un club de futbol argentí de la ciutat de Cipolletti.

## Història

El 1912 existí un club amb el nom Cipolletti Athletic Club. El 26 d'octubre de 1926 es fundà el Club Cipolletti. Va participar sis cops a la primera divisió argentina els anys 1973, 1975, 1977, 1979, 1980 i 1985.

## Referències

* ↑ «El Albinegro sumó otra victoria». Revista Ascenso. [Consulta: 12 desembre 2014].
* 1 2 «San Martín enfrentará a Cipolletti por la Copa Argentina». Diario La Provincia. [Consulta: 12 desembre 2014].
* ↑ Perfil a BDFA
* ↑ «La Villa consiguió un triunfo para sumar y soñar». Noticias El Mundo de Berisso. [Consulta: 12 desembre 2014].
* ↑ «26 d'octubre». Diario Los Andes. Arxivat de l'original el 2018-02-05. [Consulta: 12 desembre 2014].
# Club Comunicaciones

* No s'ha de confondre amb Club Social y Deportivo Comunicaciones.
El Club Comunicaciones és un club de futbol argentí de la ciutat de Buenos Aires al barri d'Agronomía. Els seus colors són el groc i el negre.
L'any 2011 el club tenia un deute de 6.700 milions de pesos argentins i fou declarat en fallida. Diversos grups mostraren interès per comprar el club, entre ells el govern de la ciutat de Buenos Aires.

## Palmarès

* Primera C (2): 1969, 2004-05

## Referències

* ↑ «Perfil a BDFA». BDFA. [Consulta: 16 desembre 2017].
* ↑ «Datos sobre el Club Comunicaciones». Arxivat de l'original el 2012-06-26. [Consulta: 26 febrer 2018].
* ↑ "El Gobierno de la Ciudad de Buenos Aires quiere recuperar Comunicaciones" Arxivat 2012-10-08 a Wayback Machine., Infobae, 2011-05-18

## Enllaços externs

* Official site
# Chandales

Els chandales (singular Chandala) foren els membres d'una antiga casta de Sri Lanka situada al la part inferior de les castes del país, similars a la casta dels intocables de l'Índia.
Al segle v aC uns centenars de membres de la casta foren dedicats de manera permanent a la construcció de la ciutat d'Anuradhapura.

## Referències

* Patrimoni històric i cultural